CELEX: C2006/143/64
Language: lt
Date: 2006-06-17 00:00:00
Title: Byla T-111/06  2006 m. balandžio 12 d.  pareikštas ieškinys byloje Wesergold Getränkeindustrie GmbH & Co. KG prieš VRDT

17.6.2006   
            
            
               LT
            
            
               Europos Sąjungos oficialusis leidinys
            
            
               C 143/32
            
         2006 m. balandžio 12 d. pareikštas ieškinys byloje Wesergold Getränkeindustrie GmbH & Co. KG prieš VRDT
   (Byla T-111/06)
   (2006/C 143/64)
   Kalba, kuria surašytas ieškinys: vokiečių
   Šalys
   
      Ieškovė: Wesergold Getränkeindustrie GmbH & Co. KG (Rinteln, Vokietija), atstovaujama advokatų P. Godenbaum, T. Melchert ir I. Rohr
   
      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT).
   Kita procedūros Apeliacinėje taryboje šalis: Lidl Stiftung & Co. KG (Neckarsulm, Vokietija)
   Ieškovės reikalavimai
   
               —
            
            
               Panaikinti 2006 m. vasario 16 d. VRDT antrosios apeliacinės tarybos sprendimą (R 3/2005-2);
            
         
               —
            
            
               Priteisti iš Vidaus rinkos derinimo tarnybos bylinėjimosi išlaidas.
            
         Ieškinio pagrindai ir pagrindiniai argumentai
   Bendrijos prekių ženklo paraišką pateikęs asmuo: ieškovė.
   
      Prašomas įregistruoti Bendrijos prekių ženklas: Figūrinis prekių ženklas „VITAL&FIT“ 32 klasės prekėms.
   Ženklo ar žymens, kuriuo remiamasi protesto procedūroje, savininkas: Lidl Stiftung & Co. KG
   
      Ženklas ar žymuo, kuriuo remiamasi protesto procedūroje: Vokietijos žodinis prekių ženklas „VITAFIT“ Nr. 1 050 163 32 klasės prekėms.
   Protestų skyriaus sprendimas: patenkinti protestą.
   Apeliacinės tarybos sprendimas: atmesti apeliaciją.
   
      Ieškinio pagrindai: Apeliacinės tarybos klaidingas apeliacijos pagrindo aiškinimas (Reglamento (EB) Nr. 40/94 (1) 62 straipsnio 1 dalis); teisės būti išklausytam ir pareigos motyvuoti sprendimus (Reglamento (EB) Nr. 40/94 73 straipsnis) pažeidimas; pareigos atsižvelgti į laiku pateiktus faktus ir įrodymus (Reglamento (EB) Nr. 40/94 73 straipsnis) pažeidimas; Reglamento (EB) Nr. 40/94 8 straipsnio 1 dalies b punkto pažeidimas, nes nėra prekių ženklų, dėl kurių kilo ginčas, supainiojimo galimybės.
   
      (1)  1993 m. gruodžio 20 d. Tarybos Reglamentas (EB) Nr. 40/94 dėl Bendrijos prekių ženklo (OL L 11, 1994, p. 1)